ביטוח חובה הוא ביטוח רכב שהמדינה מחייבת לרכוש ואסור לנהוג בלעדיו. המדינה הנהיגה פוליסה אחידה לביטוח חובה בעלת כיסויים זהים בכל חברות הביטוח. מה מכסה ביטוח חובה: ביטוח חובה נותן פיצוי לבני אדם שנפגעו בתאונת דרכים. הביטוח יכסה פגיעות של מי שנמצא ברכב או מחוץ לו, כולל הולכי רגל, רוכבי אופניים, קורקינט וכן הלאה. כל פציעה תכוסה על ידי ביטוח חובה של הנהגים המעורבים בתאונה, בלי בדיקה מי אשם ומי אחראי לגרימת התאונה.